گله‌جک ایللرده ایقلیم دییشیکلیینه باغلی اؤلوملر دونیا ساغلیق هؤرگوتونون اؤن‌گؤردوگوندن چوخ داها چوخ اولابیلر.
لایوساینسین خبرینه گؤره، اینگیلیس بیلیم آداملارینین ائتدیگی دگرلندیرمه‌ده، دونیا ساغلیق هؤرگوتونون ایقلیم دییشیکلیینین، ۲۰۳۰-۲۰۵۰.جی ایللر آراسین‌دا هر ایل ۲۵۰ مین نفرین اؤلومونه سبب اولاجاغی اؤن گؤروسونون "معتدل بیر تخمین" اولدوغو ایفاده ائدیلدی. دگرلندیرمه‌ده، دونیا ساغلیق هؤرگوتونون بو سایینی حساب ائدرکه‌ن، توپلولوقلارین یئرلرین‌دن اولماسی، آرتان ایستی‌لیک سببیله اکین‌چی‌لیک محصولو یئتیشدیریجیلیگینین آزالماسی، سهاغلیق خدمتلرینده‌کی آخساقلیقلارا باغلی اؤلوملر و خسته‌لیکلری نظره آلمادیغی ایفاده ائدیلدی. اینگیلیس بیلیم آداملاری آیریجا ۲۰۱۶دا ائدیله‌ن بیر آراشدیرمانین، تک باشینا آزالان یئیه‌جک اورتیمینین، ۲۰۵۰یه قدر یئتیشکین اؤلوملرین‌ده ۵۲۹ مین آرتیشا یول آچاجاغی اؤن گؤروسونو بیلدیردیگینه و ایقلیم دییشیکلیینین، ۲۰۳۰‌آ قدر ۱۰۰ میلیون‌دان چوخ انسانی آشیری یوخسوللوق ایچین‌ده یاشاماغا مجبور ائدجگینی تخمین ائد‌ن دونیا بانکی معلوماتلارینا ایشاره ائتدی.
"ده نیو انگلند ژورنال اف مدیسین" درگیسینده یاییملانان دگرلندیرمه‌نین یازی‌چیلارین‌دان لندن تروپیک طب و تمیزلیک اوخولونون اسکی باشقانی آندرو هاینس، ۲۵۰ مین رقمینین، "ایلیملی بیر تخمین" اولدوغونو ایفاده ائدرکه‌ن، ایقلیم دییشیکلیینین تأثیرینین ابعادینی تعیین ائتمه‌نین، توپلوملارین یئرلرین‌دن اولماسی، یئیه‌جک اوره‌تیمی و محصول وئریمی کیمی علاوه فاکتورلار سببیله چتین اولدوغونا ایناندیقلارینی سؤیله‌دی. دونیا ساغلیق هؤرگوتو، ۲۰۱۴.جو ایلده ایقلیم دییشیکلیینین ۲۰۳۰-۲۰۵۰ ایللری آراسین‌دا هر ایل ۲۵۰ مین نفرین اؤلومونه یول آچاجاغینی تخمین ائتمیشدی.
